CELEX: 62015CN0656
Language: hu
Date: 2015-12-07 00:00:00
Title: C-656/15. P. sz. ügy: A Törvényszék (nyolcadik tanács) T-674/11. sz., TV2/Danmark A/S kontra Európai Bizottság ügyben 2015. szeptember 24-én hozott ítélete ellen az Európai Bizottság által 2015. december 7-én benyújtott fellebbezés

8.2.2016   
            
            
               HU
            
            
               Az Európai Unió Hivatalos Lapja
            
            
               C 48/27
            
         A Törvényszék (nyolcadik tanács) T-674/11. sz., TV2/Danmark A/S kontra Európai Bizottság ügyben 2015. szeptember 24-én hozott ítélete ellen az Európai Bizottság által 2015. december 7-én benyújtott fellebbezés
   (C-656/15. P. sz. ügy)
   (2016/C 048/32)
   Az eljárás nyelve: dán
   
      Felek
   
   
      Fellebbező: Európai Bizottság (képviselők: ved B. Stromsky, T. Maxian Rusche és L. Grønfeldt meghatalmazottak)
   
      A többi fél az eljárásban: TV2/Danmark A/S, Dán Királyság, Viasat Broadcasting UK Ltd
   
      A fellebbező kérelmei
   
   A Bíróság helyezze hatályon kívül a Törvényszék (nyolcadik tanács) T-674/11. sz., TV2/Danmark A/S kontra Európai Bizottság ügyben 2015. szeptember 24-én hozott ítéletét annyiban, amennyiben az a Dánia által a TV2/Danmark javára végrehajtott intézkedésekről (C 2/03) szóló, 2011. április 20-i 2011/839/EU bizottsági határozatot (1) megsemmisítette annyiban, amennyiben e határozat megállapítja, hogy az 1995–1996-os évek reklámbevételei állami támogatásnak minősülnek.
   A Bíróság érdemben utasítsa el az elsőfokú eljárás felperesének másodlagosan előterjesztett harmadik kereseti kérelmét.
   A Bíróság az elsőfokú eljárás felperesét kötelezze a költségek viselésére.
   
      Jogalapok és fontosabb érvek
   
   A fellebbező előadja, hogy a Törvényszék hibásan értelmezte az „állami forrásoknak” az EUMSZ 107. cikk (1) bekezdésében foglalt fogalmát, ideértve az „ellenőrzés” fogalmát is, és nem adott megfelelő indokolást.
   A fellebbező által fellebbezésének alátámasztására előadott érvek lényeges pontjai a következők:
   
               —
            
            
               A Törvényszék hibát követett el, amikor a 210. és 211. pontban nem ismerte el, hogy a TV2 Reklame forrásai állami források, mivel a TV2 Reklame állami tulajdonban lévő társaság; a Törvényszék túlságosan szűken értelmezte az állami tulajdonban lévő vállalkozásoktól származó állami források fogalmára vonatkozó ítélkezési gyakorlatot.
            
         
               —
            
            
               A Törvényszék tévesen alkalmazta a jogot, amikor a TV2 Reklame forrásai feletti állami ellenőrzés vizsgálata során túlságosan szűken értelmezte az „ellenőrzés” fogalmát. Hasonlóan tévedett a 215. pontban, amikor a TV2 Alap forrásai feletti állami ellenőrzés vizsgálata során is túlságosan szűken értelmezte az „ellenőrzés” fogalmát.
            
         
               —
            
            
               A Törvényszék tévesen alkalmazta a jogot, amikor tévesen értelmezte a PreussenElektra-ítéletet (C-379/98, ECLI:EU:C:2001:160). E téves értelmezésnek központi szerepe van a Törvényszéknek a vitatott határozat megsemmisítéséhez vezető érvelésében.
            
         
      (1)  HL 2011. L 340., 1. o.